Title: A magyar politikai rendszer--negyedszázad után
Description: Közel huszonöt év telt el az 1989-90-es rendszerváloztatás óta. Vajon ugyanabban a politikai rendszerben élünk ma, mint ami akkor létrejött? Kialakultak az intézményi szerkezeteknek és a politikai viselkedésnek az egész időszakot jellemző tartós mintái? Egy irányba mutatnak-e a korszak történései vagy inkább vargabetűk jellemzők? Kikből lettek a negyedszázad alatt politikai vezetők, és milyen karrierutak vezettek a kormányfői posztig? Miként változott a politikai elit karaktere, összetétele? Hogyan viszonyult politikai elitünk a nemzetközi környezethez és az Európai Unióhoz? A 2010-es "fülkeforradalom" a rendszerváltás befejezését vagy inkább egy új rezsim létrejöttét jelenti? Ezekre a kérdésekre is próbál választ adni az elsősorban a Politikatudományi Intézet munkatársai által írt, Körösényi András szerkesztette kötet. A tizenhét tanulmány többek között olyan témaköröket tekint át részletesen, mint a politikai gondolkodás a rendszerváltás óta, a kormányfői karrierutak, politikai vezetőtípusuk összehasonlítása, alkotmányozás és az Alaptörvény, a kormány működési és szervezeti rendje 1990 és 2014 között, az Országgyűlés, az Alkotmánybíróság és az államfő szerepe, a választási rendszer, a pártok és a pártrendszer, a civil társadalom, a politikai kommunikáció vagy a korszakolás kérdése. A tanulmányokat egyenként összefoglalás zárja. A kötet használatát név- és tárgymutató segíti. Széles körben ajánlható beszerzésre.
Subjects: Politics and government, Politisches System, Politikai rendszer
Places: Hungary, Ungarn, magyar
Time periods: 1989-, 1989-21. sz. eleje